text: Jagoran juyin juya halin Musulunci ya ci gaba da cewa: Baya ga hukumar Bahrain din, su ma wadanda suka zo kasar daga waje sun yi kuskure. Har ila yau kuma Jagoran juyin juya halin Musulunci ya bayyana abin da ke faruwa a kasar Libiya a matsayin wani bangare na zaluncin da manyan kasashen duniyan ma'abota girman kai suke yi wa al'umma inda ya ce: Kasashen yammaci dai ba sa son ganin an kafa wata hukuma ta musulmi a kasar Libya wacce take kusa da kasashen Turai, a saboda haka ne suka dau siyasar wasa da hankalin al'ummar Libiya.